Han var søn af forvalter over [[Sorø Akademi]]s gods Caspar Peter Müller (død 1776) og Anna født Paludan (død 1805). Faderen døde, da sønnen var fire år gammel; men morens værge, professor [[Laurits Laurberg Kongslev]], tog sig af drengen og lod ham undervise sammen med sine egne børn. Han flyttede siden med moren til København og blev privat dimitteret 1789. 1793 tog han teologisk embedseksamen, blev lærer ved [[Waisenhuset]] og 1799 sognepræst for [[Thise Sogn]] i [[Viborg Stift]]. 1801 forflyttedes han til [[Kerteminde]] og [[Drigstrup Sogn|Drigstrup]], og 1819 blev han stiftsprovst og sognepræst ved [[Sankt Knuds Kirke (Odense)|Sankt Knuds Kirke]] i [[Odense]].
Historie